Dup Detector
Find dupletter af dine billeder. Dup Detector kan finde billeder, som du har gemt under forskellige navne - også selv om billederne ikke er helt ens. Det betyder, at du fx kan finde forskellige udgaver af et billede, som du har ændret i et redigeringsprogram.

Du kan indstille, hvor meget billederne skal ligne hinanden, og du kan lade programmet sammenligne alle dine billeder, eller du kan søge efter dupletter af et bestemt billede. 

Dup Detector opbygger en database med oplysninger om dine billeder og kan derefter sammenligne billederne i databasen med hinanden eller med et nyt billede. Når programmet finder dupletter, kan du sammenligne billederne og eventuelt slette de overflødige af dem.